Bideo honek azaltzen du nola funtzionatzen duen R&R aplikazioak, hau da, fakultateko ikus-entzunezkoen materialak eta guneak erreserbatzeko aplikazioa.
Erreserbatutako materialak 0 solairuko Mailegu Bulegoan jaso eta itzuli behar dira.
R&R aplikaziora iristen da fakultateko webgunera joz, webguneko “Instalazioak eta Zerbitzuak” ataleko estekaren bitartez.
Unibertsitatetik kanpo sartzeko, VPN erako konexioa erabili behar da, ondoko estekan azaltzen den bezala: www.ehu.eus/vpn
Aplikaziora sartzeko, LDAPeko erabiltzaile izena eta pasahitza erabili behar dira,
hau da, Euskal Herriko Unibertsitatearen kudeaketa akademikoko bestelako jardueretarako erabiltzen diren berberak.
Hizkuntza aukeratzeko, goiko eskumako bazterrean dagoen “Mi información” izeneko atala sakatu behar da, eta ondoren “idioma predeterminado”.
Hizkuntza aukeratu eta “Actualizar” sakatu.
Aplikazio barruan zaudelarik, “Bilatu” aukerak ahalbidetzen du mailegatzeko moduan dauden ikus-entzunezko baliabideak
(esaterako, bideokamerak, mikrofonoak edo aurikularrak) aurkitzea.
Bestalde, zenbait laborategitako langune edo postuak erreserbatzeko aukera ere ematen du.
Behin mailegatzeko baliabidea aukeratu ondoren, data bat sartu eta “bilatu” aukera sakatu beheko aldean.
Taula bat azalduko da kolore desberdineko zutabe eta ilarekin. Zutabe zuriek adierazten dute zer ordutan dagoen irekita Mailegu Zerbitzua
eta grisek noiz dagoen itxita.
Ilaren koloreek, berriz, erreserben egoeren berri ematen dute, pantailaren beheko aldean dagoen legendak azaldu bezala.
Behin eskuragarritasuna egiaztaturik, eta erreserba egiteko eguna eta ordua aukeraturik, hiru atal dituen menu bat agertuko da.
Lehenengoan, “deskribapena”, sartu behar dira kontaktu telefono bat eta baliabidea mailegatzea baimenduko duen irakaslearen izen-abizenak.
Adierazi behar dira, baita ere, materiala jaso eta itzultzeko egun eta ordu zehatzak, zorrotz errespetatu beharko direnak.
Horrela egin ezean, aplikazioak emango lioke erabiltzaileari posta elektronikoz atzerapenaren berri, eta legozkiokeen zigorrak aplikatuko lirateke.
“Erlazionatutako Itemak” atalean material gehigarriak erreserbatu ahal dira.
Adibidez, bideokamera baten erreserba egiten bada, baliteke aurikularrak edo pertikak, besteak beste, behar izatea.
Ikusteko zer material gehigarri dagoen libre erreserbatutako orduetan, aski da pasatzea saguaren kurtsorea izartxo batez seinalatutako lauki laranjatik.
Garrantzitsua da egiaztatzea elementu gehigarri bakoitzaren eskuragarritasuna, zeren eta baten bat libre egon ezean,
aplikazioak erreserba bere osotasunean ezetsi egiten du.
P2 memoria txartelen kasua dela eta, gomendatzen da horiek ez erreserbatzea “erlazionatutako item” gisa.
Horrek ahalbidetzen du, kamera entregatu ondoren, memoria txartelak beste 24 ordu gehiagoz izatea mailegatuta grabazioa deskargatzeko.
Erabiltzaileek “erreserba errepikaria”-ren aukera ere badute bere esku, egunero ordutegi berean edo asteko egun eta ordutegi zehatz batean erreserbatzeko.
Erreserba bukatu baino lehen, onartu egin behar dira indarrean dagoen protokoloan ezarritako baldintzak.
LDAPeko pasahitza sartu behar da berriro ere. Erreserba marra zuriak dituen kolore horiarekin agertzen da.
Horrek esan nahi du erreserba, gauzatzeko, lehenago irakasleak baimendu behar duela.
Ildo horretatik, ikasleak ezinbestean jo beharko du irakasle arduradunarengana, 72 orduko epean, baimena eman dezan.
Ikasleek “Nire erreserbak” atalean kontsultatu ahalko dute baimena zertan den, eta haiek egindako eskaeren historialera ere sartu ahalko dira.
Erreserba baimendutakoan, eskaeraren prozesua amaitu egingo da.
Gogora dezagun, amaitu aurretik, edozein arrazoi dela medio baimendutako erreserba batek aldaketaren bat baldin badu,
erreserba berritzat joko dela, eta, beraz, berriro baimendu beharko da.
Eskerrik asko eskainitako arretagatik.